**JAVNI POZIV NEZAPOSLENIM OSOBAMA ZA PRIJAVU UČEŠĆA U PROGRAMU OBUKE I STRUČNOG USAVRŠAVANJA ZA NJEGOVATELJE/ICE U SBK/KSB**

Sveučilište/Univerzitet „Vitez“, u okviru projekta **„SARADNJOM DO BOLJE KONKURENTNOSTI – SBK“** koji realizuje Lokalno partnerstvo za zapošljavanje SBK/KSB (LPZ SBK) uz podršku Evropske unije i Međunarodne organizacije rada u BiH,poziva **nezaposlene osobe sa evidencije Službe za zapošljavanje SBK/KSB** za prijavu učešća u programu obuke i stručnog usavršavanja za njegovatelje/ice u SBK/KSB.

U okviru Projekta planirano je provođenje obuke za minimalno 30 nezaposlenih lica prijavljenih na evidenciji Zavoda za zapošljavanje SBK/KSB.

Obuka će biti realizovana **u Travniku** po programu osposobljavanja koji je odobren od Ministarstva obrazovanja, nauke, kulture i sporta SBK/KSB. **Obuka uključuje teorijski i praktični dio (120 sati ukupno)** i **potpuno je besplatna** za sve učesnike sa pokrivenim troškovima prijevoza i ishrane tokom obuke. Svi izabrani polaznici/e će biti na vrijeme informisani o mjestu i vremenu održavanja obuke.

Osim opštih ciljeva, znanja, vještina i stavova za lični razvoj i dalje učenje, **ovaj obrazovni program polaznicima omogućava** sticanje praktičnih i teoretskih znanja i vještina za obavljanje poslova njegovatelja starijih i nemoćnih osoba, ali i ostalih osoba kojima je potrebna zdravstvena briga u njihovim domovima. Kroz program, polaznicima će biti omogućeno:

* sticanje temeljnih opšteobrazovnih znanja;
* sticanje znanja i vještina u području zdravstvene njege na nivou njegovatelja;
* sticanje sposobnosti pružanja usluga bazične njege i pomoći, nadzora i praćenja, te uočavanja promjena kod korisnika njihovih usluga;
* sticanje znanja i vještina za pomoć provođenja higijene, odijevanja, hranjenja, eliminacije i kretanja starije i nemoćne osobe;
* razvijanje pozitivnog odnosa i ponašanja prema općenito svim bolesnicima s posebnim fokusom prema starijim i nemoćnim osobama;
* sticanje lične odgovornosti u radu.

Kandidati/kinje koji uspješno završe obuku i stručno osposobljavanje će dobiti **uvjerenje o osposobljavanju/certifikat** i **mogućnost zapošljavanja** u partnerskim organizacijama.

Osobe zainteresirane za učešće u programu edukacije za njegovatelje/ice mogu se prijaviti putem namjenski dizajniranog **Prijavnog obrasca.** Obrazac možete preuzeti na ovom linku [https://bit.ly/3UvYPrt](https://l.facebook.com/l.php?u=https%3A%2F%2Fbit.ly%2F3UvYPrt%3Ffbclid%3DIwAR2L-BVQXdc7x3bt4-bBavQZa5zShv58pz5Fz6uJjJZ-QX0YFdGV9zgBz_M&h=AT0-6kr6XCrs023ZoHzv-vNWv0OKvZyzbY8G-ffpxy3eOsgrjg82WI-rI10ytG6pheefAQADopz0sJDWggnEZKqnLvtdhQlQreZUbcC3S-ZPYsqZikRKUCa6_romWvoM3DI&__tn__=-UK-R&c%5b0%5d=AT2D3tviFG5rX4yojAWY4jHcX7PC8NJPXqRKWvkHJnrJfHbNoplwdbyfEXeKqLyMKkeO4ymLj4tY4sPWN3BlZZ0RK5EqgRt5QHWAAmmnG_bI_yM5A3b56a8wRSUTfTKptL8qGAGgGk2e0lOm0Qt5-MJNaee5gdzdnMr7ezkhyZjDY63c9aqlRfBDBNRxNdfz7iMUR-MBvvQD). Uz popunjen prijavni obrazac **obavezno je priložiti sljedeću dokumentaciju**:

* uvjerenje o državljanstvu (ne starije od 6 mjeseci);
* izvod iz matične knjige rođenih;
* CIPS obrazac;
* diploma najvišeg završenog obrazovanja;
* uvjerenje Službe za zapošljavanje SBK/KSB da se osoba nalazi na evidenciji za nezaposlene osobe

Navedeni dokumenti moraju biti **original ili ovjerena kopija**.

**Prijava** sa pratećom dokumentacijom mora biti podnesena **do 23.01.2023.** godine putem e-maila: kpe@unvi.edu.ba (Naslov poruke: Prijava na program obuke za njegovatelje/ice LPZ SBK) ili preporučeno poštomili dostaviti direktno u Sveučilište/Univerzitet „Vitez“, na adresu:

SVEUČILIŠTE/UNIVERZITET „VITEZ“

Školska 23,

72270 Travnik, BiH

(Prijava na program obuke za njegovatelje/ice LPZ SBK)

Nepotpune i neblagovremeno podnesene prijave neće se uzeti u razmatranje.

Ukoliko trebate dodatne informacije slobodno nas kontaktirajte.

Projekat „SARADNJOM DO BOLJE KONKURENTNOSTI – SBK“implementira Lokalno partnerstvo za zapošljavanje SBK/KSB (LPZ SBK) koga čine: Regionalna ekonomska zajednica „REZ“ d.o.o., Služba za zapošljavanje SBK/KSB, Ministarstvo za privredu SBK/KSB, Sveučilište/Univerzitet “VITEZ“, Srednja mješovita tehnička škola Travnik, Centar za edukaciju mladih CEM, Općina Vitez, Općina Novi Travnik, Općina Jajce, Općina Travnik, GS-TMT d.o.o. Travnik, A&F d.o.o. Jajce, MAKS d.o.o. Vitez i PU „Linija života“ Donji Vakuf.

*Lokalno partnerstvo za zapošljavanje SBK/KSB je jedno od 20 partnerstava uspostavljenih u BiH u okviru projekta “Podrška Evropske unije lokalnim partnerstvima za zapošljavanje – Faza II” (LEP II), kojeg Evropska unija finansira s 4 miliona eura, a provodi Međunarodna organizacija rada (MOR). Ovaj projekat ima za cilj da kroz lokalna partnerstva za zapošljavanje doprinese poboljšanju zapošljavanja u lokalnim zajednicama i unaprijedi vještine i prilike za zapošljavanje osoba u nepovoljnom položaju na tržištu rada.*

*Za više informacija o projektu LEP II, posjetite www.partnerstvo.ba i kanale društvenih mreža (Instagram, Facebook, Twitter i YouTube).*